JayJayThrowThrow/commonwealth-wiki-mix huggingface dataset:
Maktab Rendah Sains MARA Jeli

Maktab Rendah Sains MARA Jeli (singkatan: MRSM Jeli) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di tepi Lebuhraya Timur-Barat, dekat Kampung Gemang, dalam jajahan Jeli di negeri Kelantan.
Sejarah
Penubuhan maktab
Kejayaan
Lagu rasmi

Wahai putera puteri bangsaku

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera
Rujukan
Lihat juga

* Maktab Rendah Sains MARA
* Majlis Amanah Rakyat


Jeli
Kategori:Sekolah menengah di Kelantan
Maktab Rendah Sains MARA Tun Ghazali Shafie

Maktab Rendah Sains MARA Tun Ghazali Shafie (singkatan: MRSM TGS) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak kira-kira 7 km dari bandar Kuala Lipis, bangunan yang mula dibina sekitar tahun 1999 di kampung Kuala Lanar menjadi tarikan sesiapa sahaja yang menuju ke Kerambit atau Jerantut, di negeri Pahang. Sebelum ini, ianya dikenali dengan nama MRSM Kuala Lipis.
Sejarah
Penubuhan maktab

MRSM Kuala Lipis beroperasi sepenuhnya pada Januari 2002. MRSM ini dibina di atas sebidang tanah seluas 49.998 ekar bersamaan 20.2335 hektar. Pembinaan MRSM ini telah siap sepenuhnya pada awal 2002. Walaupun dalam keadaan struktur bangunan dan prasarana yang belum sempurna sepenuhnya, MRSM Tun Ghazali Shafie telah memulakan operasinya pada 25 Mac 2002.

Di antara bangunan terawal MRSM Kuala Lipis adalah bangunan pentadbiran MRSM serta Dewan Sri Budiman. MRSM Kuala Lipis juga mempunyai 1 blok asrama putera , satu blok bangunan asrama puteri, surau, dewan selera, kuaters guru, kuaters staf serta rumah pengetua dan timbalan pengetua.
Senarai pengetua
Lagu rasmi

Wahai putera puteri bangsaku

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera
Rujukan
Lihat juga

* Maktab Rendah Sains MARA
* Majlis Amanah Rakyat


Tun Ghazali Shafie
Kategori:Sekolah menengah di Pahang
1970

:Rencana ini adalah berkenaan dengan tahun 1970. Bagi kegunaan lain, sila lihat 1970 (nombor).


1970 adalah tahun biasa yang bermula dari hari Khamis. Ia berlangsung dari 22 Syawal 1389 hingga 3 Zulkaedah 1390.

Peristiwa

Januari

* 1 Januari: Pesawat 747-100 memasuki perkhidmatan dengan Pan Am.
Mac

* 18 Mac: Lon Nol melancarkan rampasan kuasa terhadap Putera Norodom Sihanouk di Kambodia.
April

* 28 April: Amerika Syarikat menceroboh Kemboja untuk memburu Viet Cong.
Jun

* 21 Jun: Brazil menewaskan Itali 2-1 untuk memenangi Piala Dunia.
* 28 Jun: Amerika Syarikat berundur dari Kemboja.
September

* 5 September: Amerika memulakan operasi baru di Vietnam.
* 21 September: Yang di-Pertuan Agong ke-5, Sultan Abdul Halim Mu’adzam Shah ibni Almarhum Sultan Badlishah dilantik.
* 22 September: Tun Abdul Razak menjadi Perdana Menteri Malaysia ke-2.
Oktober

* 30 Oktober: Monsun paling teruk di Vietnam mengakibatkan Perang Vietnam terhenti seketika.
Tarikh tepat tidak pasti

* Gilbert Hyatt mendapat paten untuk Seni Bina Komputer Litar Bersepadu Cip Tunggal.
* Syarikat Sains Maklumat menghubungi Bill Gates dan Paul Allen untuk menawarkan kegunaan komputer PDP-10 dengan pertukaran untuk kemahiran komputer.
* Cip 1103, cip pertama yang menggunakan ingatan DRAM, dicipta oleh Intel.
* Bahasa pengaturcaraan Forth ditulis oleh Charles Moore.
* PROLOG dan Smalltalk mula direka.
* Pascal mula digunakan pada komputer siri CDC 6000.
* Bahasa pengaturcaraan Icon, kesinambungan SNOBOL 4, dihasilkan.
Kelahiran

* 28 Februari: Daniel Handler, pengarang Amerika Syarikat dalam nama samaran Lemony Snicket
* 21 September: Unique Priscilla, seorang pelakon dan model Indonesia
Kematian

* 21 Jun: Sukarno, Presiden Indonesia (lahir 6 Jun 1901)
Pratt & Whitney JT9D

Pratt & Whitney JT9D adalah enjin pesawat pertama yang bernisbah langkau tinggi (dikeluarkan oleh Pratt & Whitney) dan digunakan untuk menjana pesawat berbadan lebar. Pesawat pertama menggunakan enjin ini ialah 747-100, pesawat jumbo pertama.

Famili JT9D dibahagikan kepada 3 siri yang berbeza. Pertamanya ialah JT9D-7 menjana kuasa antara 206 ke 220 kN (46,300 - 50,000 lbf), kedua ialah JT9D-7Q yang menjana tujahan 236 kN (53,000 lbf) dan ketiga ialah JT9D-7R4 yang menjana tujahan antara 214 hingga 249 kN (48,000 - 56,000 lbf).

Ketiga-tiga jenis enjin ini menjana kuasa bagi pesawat B747, B767, A300, A310 dan DC-10. Untuk JT9D-7R4 yang dipasang pada B767, A300 danA310, ia mendapat kelulusan operasi ETOPS 180-minit.

Enjin yang dikelurakan oleh Pratt & Whitney selepasnya ialah PW4000
Rolls-Royce RB211

Rolls Royce RB.211 adalah famili enjin pesawat bernisbah langkau tinggi dikeluarkan oleh Rolls-Royce. Enjin berkemampuan menjana tujahan antara 166 ke 270 kN (37,400 hingga 60,600 lbf).
Versi-Versi Yang Dibina

Siri RB211-22

Siri pertama yang digunakan mulai tahun 1972. Ia khususnya untuk enjin pesawat Lockheed L-1011. Tujahannya ialah 169 kN (42,000 lbf). Disebabkan ia enjin pertama dalam fimili ini, maka pelbagai masalah muncul tetapi enjinnya diubah suai supaya menjadi lebih efisyen.
Siri RB211-524

Tujahan bagi siri ini ialah antara 222 ke 270 kN (50,000 ke 60,600 lbf). Ia pertama kalinya menjana pesawat Boeing 747 pada tahun 1977. Pencapaiannya yang cemerlang membuatkan ia dipasang di pesawat Lockheed L-1011 (yang diperbaiki) pada tahun 1981.

Versi kemudiannya ialah -524G yang menghasilkan daya tujahan 258 kN (58,000 lbf), dan -524H yang bertujahan 270 kN (60,600 lbf). Ia bercirikan FADEC dan dipasang di pesawat 747 dan 767. Bagi pesawat 767, ia diklasifikasikan 180-minit ETOPS.
Siri RB211-535

Tujahannya antara 165 hingga 192 kN (37,000 ke 43,100 lbf). Ia menjana Boeing 757 dan Tupolev Tu-204 dan turut digred 180 minit ETOPS.

Kategori:Teknologi
Kategori:Aeroangkasa
Kategori:Enjin pesawat
Kampung Sungai Manggis

thumb|Kampung Sungai Manggis, 2022.
Kampung Sungai Manggis ialah sebuah terletak di Banting, Selangor, Malaysia. Kebanyakkan penduduk di sini berketurunan Jawa di mana nenek moyang mereka berhijrah dari pulau Jawa, Indonesia.
Di sini terdapat sebuah Gedung Ilmu Agama yang melahirkan banyak ilmuan Agama yang bertugas di jabatan-Jabatan Kerajaan seluruh Malaysia, apa yang menariknya majoritinya adalah mereka yang berketurunan Jawa. Gedung ilmu yang dimaksudkan ialah Sekolah Agama Menengah Rendah (SAMR) Sungai manggis.
Kini, Sekolah Menengah Agama Sungai Manggis menjadi tumpuan pelajar-pelajar dalam bidang agama Islam hingga ke Tingkatan 6 Atas.


Kategori:Kampung di Daerah Kuala Langat
General Electric CF6

thumb|250px|right|Diagram keratan melintang enjin CF6-6.
right|thumb|250px|Enjin turbofan CF6 di bengkel enjin milik KLM.

General Electric TF39 dan CF6 adalah enjin dalam keluarga turbofan saluran tinggi. Ia adalah enjin pesawat yang paling popular dan digunakan untuk menjana pesawat berbadan lebar dan jet tentera.
Variasi

TF39

Dibina pada tahun 1960an yang berdaya tujahan antara 191 hingga 205 kN (43,000 - 46,300 lbf). Ia adalah enjin pirau tingga pertama dibina.
CF6-6

Merupakan sebahagian daripada pembangunan enjin TF39 untuk jet tentera. Ia juga menjana pesawat DC-10-10.
CF6-50

Enjin pirau tinggi mejana kuasa tujahan antara 205 ke 240 kN (46,000 hingga 54,000 lbf). Enjin ini kemudiannya diubah suai lalu menghasilkan enjin LM2500, sebuah enjin turboshaft untuk tujuan marin dan industri.

CF6-50 dilancarkan pada tahun 1969 dan digunakan untuk menjana DC-10-30.

Pada akhir 1969, enjin ini dipilih untuk menjadi enjin Airbus A300. Air France menjadi pelanggan pertama yang telah menempah enam pesawat A300 semasa pelancarannya.

Pada tahun 1975, KLM adalah syarikat penerbangan pertama yang menempah Boeing 747 yang dijana oleh enjin CF6-50. Ini kemudiannya membawa kepada pembinaan enjin CF6-80.
CF6-80

CF6-80 adalah enjin pirau tinggi yang menjana daya berjulat 214 kN - 334 kN (48,000 - 75,000 lbf). Pembinaan enjin terdorong selepas kejayaan siri sebelumnya iaitu CF6-50. Walaupun ciri-cirinya hampir sama dengan CF6-50, tetapi komponen-komponen enjin ini tidak boleh digunakan untuk CF6-50. Enjin ini dibahagikan kepada 3 model yang berbeza iaitu:
CF6-80A

Tujahannya antara 214 - 222 kN (48,000 - 50,000 lbf) untuk pesawat enjin kembar: B767 pada tahun 1982 dan A310 pada tahun 1983. Ia mendapat digred sebagai enjin ETOPS
CF6-80C2

Enjin memasuki perkhidmatan pada Oktober 1985 dan menghasilkan tujahan antara 234 - 282 kN (52,500 ke 63,500 lbf). Operasi enjin ini adalah ekonomik dari segi pembakaran minyak.

CF6-80C2 diluluskan untuk dipasang pada 11 pesawat berbadan lebar termasuklah Boeing 747. Ia mendapat kelulusan ETOPS-180 untuk A300 dan 767
CF6-80E

Direka khusus untuk Airbus A330 dengan tujahan antara 300 ke 334 kN (67,500 hingga 75,000 lbf). Siri lain bagi enjin ini ialah LM6000 untuk kegunaan marin dan industri.
Aplikasi

* TF39
** Lockheed C-5 Galaxy
* CF6-6
** McDonnell Douglas DC-10-10
* CF6-50
** McDonnell Douglas DC-10-30
** Boeing 747
** Airbus A300
** Lockheed C-5M Galaxy
** McDonnell Douglas KC-10 Extender
** Boeing E-4B NAOC
** VC-25, atau Air Force One
* CF6-80
** Boeing E-767 AWACS
** Boeing 767
*** Boeing E-10 MC2A
** McDonnell Douglas MD-11
** Airbus A310
** Airbus A330
Pautan luar

* GE CF6 website
* subcontractor
* NTSB Safety Recommendation on GE CF-6 engines of December 12 2000 PDF 262 KB
*


Kategori:Teknologi
Kategori:Aeroangkasa
Kategori:Enjin pesawat
Pratt & Whitney PW4000

Pratt & Whitney PW4000 adalah famili enjin pirau tinggi berkipas turbin. Ia menjana tujahan antara 230 - 441 kN (52,000 hingga 99,040 lbf). Ia dibina untuk menggantikan enjin JT9D. Terdapat 3 siri utama famili ini iaitu:
PW4000 94

Enjin pertama dalam famili ini. Ia diguna untuk menjana A310-300, A300-600, 747-400, 767-200/300 dan MD-11. Ia juga mendapat kelulusan 180 minit ETOPS
Ciri-ciri Enjin

*Diameter (antara hujung kipas): 2.4 m (94 in)
*Panjang, dari bebibir ke bebibir: 3.4 m (132.7 in)
*Tujahan terbang naik: 230 - 275 kN (52,000 - 62,000 lbf)
*Nisbah pirau: 4.8 - 5.1
*Nisbah tekanan purata: 27.5 - 32.3
*Nisbah tekanan kipas: 1.65 - 1.80
PW4000 100

Merupakan enjin kedua dalam famili ini. Ia dibangunkan khusus untuk A300. Ia turut mendapat kelulusan 180 minit ETOPS
Ciri-ciri Enjin

*Diameter (antara hujung kipas): 2.5 m (100 in)
*Panjang, dari bebibir ke bebibir: 4.1 m (163.1 in)
*Tujahan terbang naik: 287 - 305 kN (64,500 - 68,600 lbf)
*Nisbah pirau: 5.1
*Nisbah tekanan purata: 32.0
*Nisbah tekanan kipas: 1.75
PW4000 112

Ahli ketiga dalam famili ini dan dipasang pada 777. Ia memasuki perkhidmatan pada Jun 1995 dengan United Airlines. Ia menjana semua siri 777 kecuali 300ER dan 200LR.
Ciri-ciri Enjin

*Diameter (antara hujung kipas): 2.8 m (112 in)
*Panjang, dari bebibir ke bebibir: 4.9 m (191.7 in)
*Tujahan terbang naik: 386 - 441 kN (74,000 - 98,000 lbf)
*Nisbah pirau: 5.8 to 6.4
*Nisbah tekanan purata: 34.2 - 42.8
*Nisbah tekanan kipas: 1.70 - 1.80
Pautan Luar

*Laman web enjin PW4000-94
*Laman Web enjin PW4000-100
*Laman Web enjin PW4000-112
Douglas DC-6

Douglas DC-6 adalah pesawat udara yang dibina oleh Douglas Aircraft Company dari tahun 1946 hinggalah tahun 1959. Pada mulanya, ia dibina untuk tujuan ketenteraan, tetapi selepas Perang Dunia II, ia diubah suai untuk bersaing dengan Lockheed Constellation bagi penerbangan berjulat jauh. Sebanyak 700 unit DC-6 telah dibina dan hari ini, ia digunakan untuk pengangkutan kargo, tentera dan pengawasan haiwan lair.

Versi ketenteraan DC-6 dikenali sebagai C-118 Liftmaster dan digunakan dalam servis Tentera Udara Amerika Syarikat manakala siri R6Ddigunakan dalam Tentera Laut Amerika Syarikat.
Sejarah

Tentera Udara Amerika Syarikat ketika zaman peperangan menempah 'YC112', sebuah projek DC-6. Tentera Amerika ketika inginkan sebuah pesawat yang seperti C-54 tetapi dengan teknologi enjin yang lebih baik. Sebaik saja YC112 memulakan khidmatnya, perang pun tamat.

Douglas kemudiannya menukar protaip ini untuk digunakan dalam kegunaan komersil. Walau bagaimanapun, beberapa siri kecelakaan berlaku disebabkan oleh masalah saluran minyak menyebabkan kesemua DC-6 terpaksa diberhentikan operasinya buat sementara waktu.

Pan Am menggunakan DC-6 untuk penerbangan pertamanya merentasi lautan Atlantik pada tahun 1952
Variasi

Douglas mereka 3 variasi utama DC-6 iaitu DC-6A untuk pengangkutan kargo, DC-6B untuk menerbangkan penumpang dan DC-6C yang boleh diubah menjadi kargo dan penumpang.

Kebanyakan DC-6 kemudiannya diganti dengan DC-7 manakala yang selebihnya diganti dengan 707 dan DC-8
Pautan luar

* Imej-imej DC-6
* Info DC-6 di Airliners.net


DC-6
Masjid Kampung Tok Bedor

Masjid Kampung Tok Bedor atau juga dikenali sebagai Masjid As-Salam dan Masjid Kampung Tok Bedu merupakan sebuah masjid yang terletak dalam Daerah Seberang Perai Utara, iaitu salah satu daerah di Pulau Pinang, Malaysia. Ia merupakan satu satu masjid dibawah daerah Butterworth.
Pentadbiran

Masjid Kampung Tok Bedor merupakan salah satu masjid dalam daerah agama Kepala Batas, yang diselia oleh Jabatan Agama Islam Pulau Pinang, dengan nombor perdaftaran JAIPP/PMS/30/04/08.

Terdapat satu surau yang berdaftar di bawah Masjid Kampung Tok Bedor iaitu:
* Surau Air Melintas Besar, di Kampung Air Melintas Besar

Dari segi pentadbiran, Masjid Kampung Tok Bedor terletak di dalam Mukim Enam (Mukim 6), yang di mana merupakan mukim di timur laut Daerah Seberang Perai Utara. Masjid ini memberikan perkhidmatan untuk penduduk sekitar Kampung Tok Bedu, Kampung Tersusun Kampung Tok Bedu, Kampung Air Melintas Besar, Kampung Air Melintas Kecil, Kampung Batas Ban, Taman Seri Gelugor, Taman Amansara, dan Ladang Choong Lye Hock.

Terletak berhampiran dengan masjid ialah:
* Sekolah Rendah Agama Rakyat Al-Irsyadatul Atfal
* Sekolah Kebangsaan Kampong To'Bedor
* Klinik Desa Kampung Tok Pedu
Rujukan


Kampung Tok Bedor
Sistem Jalan Negeri Malaysia

Laluan negeri adalah sistem jalan raya bagi setiap negeri di Malaysia yang dibiayai oleh negeri masing-masing melalui Jabatan Kerja Raya negeri masing-masing. Secara umumnya piawaian yang digunakan oleh jalan raya negeri adalah sama seperti laluan persekutuan cuma bezanya ialah laluan negeri dibiayai oleh kerajaan negeri. Hanya Sarawak dan Wilayah Persekutuan sahaja yang tiada jalan raya negeri.

Seperti jalan raya persekutuan, jalan raya negeri menggunakan papan tanda berwarna biru dengan tulisan putih dan dikodkan di dalam jata berbentuk heksagon kuning, cuma bezanya ialah jalan raya negeri dikodkan dengan kod negeri diikuti dengan kod laluan, contohnya Laluan iaitu salah satu contoh jalan raya negeri Johor.

Jika jalan negeri melintasi sempadan negeri, kod negeri bagi jalan tersebut turut bertukar, misalnya seperti laluan / yang menghubungkan Parit Buntar, Perak dengan Bandar Baharu, Kedah di mana pada bahagian Parit Buntar jalan raya tersebut dikodkan sebagai tetapi setelah memasuki sempadan negeri Kedah, jalan raya tersebut bertukar kodnya kepada .

Had laju di jalan raya negeri juga adalah sama seperti di laluan persekutuan iaitu 90 km/j dan 60 km/j di kawasan bandar.
Senarai kod jalan raya negeri di Malaysia

-------

* SA - Brunei -
Permasalahan

Terdapat beberapa permasalahan dalam sistem Jalan Negeri di Malaysia.

Tidak seperti Jalan Persekutuan, terdapat beberapa negeri tidak ada data statistik untuk mengumpulkan senarai jalan negeri dan keadaan jalan negeri. Selain itu, kod laluan tidak jelas dalam peta atas talian ataupun papan tanda sebenar. Terdapat juga Pejabat Jabatan Kerja Raya yang masih menggunakan peta lama yang mana senarainya langsung tidak dikemas kini.
Lihat juga

* Papan tanda di Malaysia
* Had Laju Kebangsaan
* Sistem Lebuhraya Malaysia
* Sistem Jalan Persekutuan Malaysia

Kategori:Jalan raya di Malaysia
Kategori:Jabatan Kerja Raya Malaysia
Aifa

right| 50x| logo Aifa

Aifa merupakan jenama telefon bimbit dan peralatan telekomunikasi buatan Malaysia. Dihasilkan oleh Aifa Telecommunication Sdn Bhd, telefon bimbit pertama AIFA mula memasuki pasaran Malaysia pada bulan Ogos 2003. Biarpun belum dikenali di negara ini, sebenarnya jenama Aifa telah lama menapak di negara lain seperti Indonesia melalui pelbagai peralatan dan perkhidmatan telekomunikasi GSM.

Aifa Telecommunication Sdn. Bhd. yang merupakan syarikat milik penuh bumiputera bergiat aktif dalam bidang telekomunikasi dan telah beroperasi sejak lima tahun lepas dengan mempunyai kilang pengeluaran di Klang, Selangor.
Produk keluaran Aifa

*Telefon bimbit
*Terminal tetap tanpa wayar GSM (Fixed Wireless Terminal, FWT)
*Telefon tetap tanpa wayar GSM (Fixed Wireless Phone, FWP)
Produk keluaran Aifa

*Telefon bimbit
**AF3i - Telefon bimbit Islamik
**AF88 Simfoni
*Terminal tetap tanpa wayar GSM
**AF-G521FC
**AF-G63DFB
*Telefon tetap tanpa wayar GSM
**AF-G531HB
**AF-G615HB
Pautan luar

*AIFA Telecommunication Sdn Bhd

Kategori: Jenama
AF88 Simfoni

AF88 Simfoni merupakan telefon bimbit pertama buatan Malaysia. Antara kelebihannya ialah ia mempunyai aplikasi waktu solat yang membolehkan pengguna-pengguna Muslim sentiasa diingatkan dengan laungan azan apabila masuk sesuatu waktu solat. Telefon ini juga telah mendapat kelulusan sepenuhnya daripada SIRIM.

Telefon bimbit keluaran Aifa ini mempunyai beberapa spesifikasi penting seperti menyokong kegunaan tiga jalur (tri-band) GSM 900/1800/PCS 1900. Ciri ini penting bagi mereka yang sering mengembara ke luar negara yang membolehkan mereka mengaktifkan fungsi perayauan antarabangsa,

Model sulung yang memasuki pasaran tempatan adalah AF88 Simfoni dilengkapi dengan fungsi GPRS 10, SMS (khidmat pesanan ringkas) dan MMS (khidmat pesanan multimedia).

Fungsi GPRS akan membolehkan pengguna mengakses Internet dengan lebar jalur yang lebih luas dan cepat untuk mendapatkan imej, data dan suara. Model AF88, juga mempunyai fungsi WAP 1.2.1 dan 14.4 KBit/s yang membolehkan pengguna dapat menggunakan pelbagai aplikasi GPRS seperti melihat trafik, menghantar/menerima gambar MMS dan sebagainya.

Telefon ini mempunyai dua skrin iaitu skrin biasa di dalam dengan resolusi warna 65,000 dan skrin luaran (apabila ditutup) warna 4,000. Untuk skrin luaran, selain daripada boleh melihat paparan nombor dan nama pemanggil, telefon ini juga mempunyai aplikasi jam analog yang boleh disesuaikan mengikut cita rasa pengguna untuk menambah keceriaan skrin.

Beberapa perkara yang menarik dengan AF88 seperti penyimpanan SMS dalam memori sehingga 150 hingga 200 mampu membuat pengguna selesa menggunakannya. Begitu juga dengan memori penyimpanan nama boleh menampung sehingga 500 nama.

AF88 mempunyai folder peribadi yang bertujuan memastikan mesej diterima disimpan dalam satu folder rahsia yang hanya boleh dibuka menggunakan kata laluan.

Telefon berkenaan telah diolah untuk menepati kehendak khususnya masyarakat Muslim dengan menambah azan secara rakaman penuh daripada Imam Masjidil Haram bagi jam penggera.

Memandangkan ia merupakan telefon keluaran tempatan, Aifa juga telah memasukkan sebanyak 20 lagu Melayu popular yang boleh dijadikan sebagai nada dering. Pengguna boleh terus memilih lagu-lagu yang sesuai tanpa perlu berbelanja lebih dan bersusah payah memuat turun lagu-lagu lain. AF88 juga dilengkapi dengan 40 bunyi polifonik dan hiasan skrin (wallpaper) bagi menepati cita rasa pengguna.

Kuasa bateri untuk tempoh menunggu ialah sehingga 180 jam dan bercakap sehingga tiga jam.
Jenama

* Aifa
Pautan luar

* Laman web rasmi

Kategori:Telekomunikasi
Kategori:Telefon bimbit
Tanah Abang

:Tanah Abang juga adalah nama sebuah kawasan di Jakarta, Indonesia di mana sebuah pasar tekstil yang terbesar di Asia Tenggara terletak.

Tanah Abang adalah satu penempatan di Perak yang berbentuk teluk atau selekoh. Di tepian (tebing} nya terdapat makam Sultan Perak pertama iaitu Sultan Muzaffar Shah.

Terdapat sebuah pulau yang agak besar bertentangan dengan Tanah Abang. Pada satu masa dulu sebelum terbina nya Hospital Changkat Melintang, kawasan berteluk yang juga membentuk selat ini diperairannya dipenuhi dengan sejenis ikan yang dipanggil ikan "Ikan Lomea". Airnya pada masa dulu berwarna kemerahan dan terdapat satu bungkah batu diperairannya dan penduduk setempat mempercayai batu tersebut adalah gajah dan anaknya yang telah disumpah oleh sang kelembai. Pada masa kini ikan Lomea ini telah tidak wujud lagi di Selat ini, mungkin disebabkan oleh limpahan air dari Hospital Changkat Melintang tidak sesuai bagi kehidupan ikan ini. Selat yang terbentuk memanjang dari Kampung Air Mati, Padang Changkat sehingga ke Pekan Teluk Bakong.

Kategori: Bandar di Perak
Laluan tikus

Laluan tikus dikaitkan dengan laluan tidak sah antara sesebuah negara. Sempadan sesebuah negara memang mudah diceroboh kerana kerajaan tidak mampu memagar sepanjang sempadan yang begitu panjang.

Jerman Timur pernah membina Tembok Berlin bagi menyekat penghijrahan penduduk Jerman Timur ke Jerman Barat yang terlalu banyak, tetapi usaha itu tidak berjaya , malah dirobohkan pada tahun 1989.

Di Malaysia, laluan tikus merujuk kepada laluan tanpa memerlukan anda menunjukkan pasport antarabangsa kepada para pegawai kastam dan imigresen . Antaranya ialah di antara Malaysia dengan Thailand , Malaysia dengan Indonesia dan Malaysia dengan Brunei. Laluan tikus lebih ketara di Sarawak.

Laluan tikus boleh menyebabkan pengedaran dadah, barang tanpa kawalan dan lebih bahaya lagi kemasukan pendatang tanpa izin .Baru-baru ini pula timbul ahli Jemaah Islamiah disyakki cuba memasuki Malaysia melalui laluan tikus ini.
Jemaah Islamiah

Namun semua `laluan tikus' sepanjang sempadan Sarawak dan Kalimantan Barat dikawal rapi bagi memastikan tiada anggota Jemaah Islamiah (Jemaah Islamiah) dari negara jiran dapat memboloskan diri.

Panglima Divisyen Pertama Tentera Darat, Jeneral Datuk Ramli Harun berkata, dua batalion tentera darat dari Markas Tiga Briged dan Sembilan Briged bertugas mengawal sempadan dari dicerobohi pengganas dari negara jiran.

Lakaran wajah Dr Azahari Husin dan Noordin Mohammad Top diedarkan kepada semua anggota tentera dan lain-lain agensi kerajaan yang bertugas mengawal sempadan. Pemeriksaan terperinci termasuk membuka setiap bungkusan yang di bawa masuk ke negara ini.

Pesuruhjaya Polis Sarawak, Datuk Talib Jamal berkata Sarawak tidak termasuk dalam laluan kegiatan kumpulan Jemaah Islamiah yang bergerak dari Filipina ke Kalimantan Timur (Kaltim) Sarawak bersempadan dengan Kalimantan Barat (Kalbar) dan ia tidak termasuk dalam laluan itu. Sarawak bebas daripada sebarang aktiviti kumpulan pengganas Jemaah Islamiah.

Kategori:Sempadan